
CONTRACT DE PRESTĂRI SERVICII

Nr.   /00.00.2020
1.Preambul
Legea nr.98/2016 privind achizitiile publice;

Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;
Părţile contractante
Între
UNIVERSITATEA ˝ALEXANDRU IOAN CUZA˝ din Iași, cu sediu în Iași, cu sediu în Iași, B-dul. Carol I nr. 11, reprezentată prin  RECTOR Prof. Univ. Dr. Tudorel TOADER și Director financiar contabil Ec. Liliana IFTIMIA, tel: 0232.201048, fax: 0232.201148, cod fiscal nr. 4701126, având  contul nr. RO55TREZ23F650601710101X deschis la Trezoreria Iași, în calitate de Autoritatea Contractantă,  
şi 

S.C.    ...... S.R.L. , cu sediul în ......, str.   nr.  ,  tel............, număr de înmatriculare în Registrul Comerţului ....., cod fiscal ......... având cont ................. deschis la Trezoreria ........, reprezentată prin ............. în calitate de Contractant,  a intervenit prezentul Contract.
2.Definiţii

2.1. În prezentul Contract următorii termeni vor fi interpretaţi astfel:


a) Contract - actul juridic care reprezintă acordul de voinţă al celor două părţi, încheiat între Autoritatea contractantă, în calitate de Autoritate Contractantă, şi Contractantul de servicii, în calitate de Contractant;   


b) Autoritatea Contractantă şi Contractant  - părţile contractante, astfel cum acestea sunt denumite în prezentul Contract;


c) preţul Contractului - preţul plătibil Contractantului de către Autoritatea Contractantă, în baza Contractului, pentru îndeplinirea integrală şi corespunzătoare a tuturor obligaţiilor sale asumate prin Contract;


d) servicii - activităţi a căror prestare face obiectul Contractului ;

     e) standarde - standardele, reglementările tehnice sau altele asemenea prevăzute în legislaţia aplicabilă obiectului contractului.
     f) Forţa majoră: orice eveniment extern, imprevizibil, absolut invincibil şi inevitabil, care nu poate fi controlată de către una din Părţi şi nu este urmarea faptei acesteia sau a persoanelor de care aceasta este ţinută a răspunde, pe care Partea nu ar fi putut să o prevadă înainte de semnarea Contractului, care, odată apărută, nu a putut fi evitată sau depăşită de către acea Parte, şi care nu poate fi atribuită celeilalte Părţi.
Sunt asimilate forţei majore evenimentele precizate în continuare, cu titlu exemplificativ, fără însă a se limita la acestea: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, etc. Nu este considerat forţă majoră şi nu produce efectele juridice ale forţei majore evenimentul care, fără a crea o imposibilitate obiectivă şi absolută de executare, face extrem de oneroasă executarea obligaţiilor uneia dintre părţi.

g) Servicii de proiectare – faza PUZ “ Intocmire PUZ pentru extindere camin G4”., conform cerințelor precizate în  solicitarea de ofertă nr….. și în Caietul de sarcini anexat acesteia,  a ofertei și clarificărilor  prezentate de contractant în cadrul achiziției, a obligaţiilor asumate prin prezentul contract și cu respectarea reglementărilor legale în vigoare.
     h) zi - zi calendaristică; an - 365 de zile.

      i) Subcontractant - inseamna persoana fizica sau juridică, parte a unei relații contractuale directe cu Contractantul și contractată de acesta cu scopul de a realiza părți specifice ale serviciilor în legătură cu prezentul contract, fără a fi parte a contractului;

     j) act adițional - document ce modifică termenii și condițiile contractului de lucrări;

     k) garanția de bună execuție - suma de bani care se constituie de către contractant în scopul asigurării Autorității Contractante de îndeplinirea cantitativă, calitativă și în perioada convenită a contractului;
3.Interpretare
3.1 - În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul „zi”sau „zile” sau orice referire la zile reprezintă zile calendaristice dacă nu se specifică în mod diferit.
4. Obiectul principal al Contractului
4.1. Contractantul se obligă să presteze Servicii de proiectare – faza PUZ ,, Intocmire PUZ pentru extindere camin G4 ”. , conform cerințelor precizate în  solicitarea de ofertă nr.  /AP/..... și în Caietul de sarcini anexat acesteia,  a ofertei prezentate de contractant în cadrul achiziției, în perioada convenită și cu respectarea reglementărilor legale în vigoare.

Contractantul va  transmite Autorității Contractante documentația de proiectare, care va conține:
1. Avizul de oportunitate al arhitectului șef;

2. Documentația PUZ;

3. Actul administrativ al autorității competente pentru protecția mediului;
4. Ridicare topografică cu viza OCPI actualizată, cotată cu menționarea vecinilor actuali, cu delimitarea clară a terenului proprietate;

5. Studiu geotehnic și de stabilitate +Referat Af;

6. Documentații necesare obținerii de avize, acorduri conform Certificat de Urbanism nr. 198/31.01.2020  emis de Primăria Municipiului Iași precum și avizele, acordurile obținute; într-un numar de 5 exemplare originale, pe hârtie, ștampilate și semnate în original de proiectant precum şi  2 exemplare  în format  electronic editabil cât și scan (word. pdf. și dwg.).
Contractantul va preda Autorității Contractante toate avizele si acordurile solicitate prin Certificatul de Urbanism  nr198/31.01.2020 , inclusiv  avizul UNIC CJ Iași.
Elaborarea PUZ se va face numai cu condiția obținerii Avizului de Oportunitate și cu respectarea condițiilor impuse prin aceasta.

Elaborarea documentației PUZ se face numai cu condiția obținerii Avizului de inițiere/ Oportunitate a documentației de urbanism și cu respectarea condițiilor impuse prin aceasta.
4.2. Documentațiile elaborate în baza prezentului Contract se vor utiliza exclusiv în vederea realizării obiectivului de investiţii: extindere camin G4  în caz contrar Contractantul va fi ţinut să plătească Autorității Contractante o despăgubire în cuantum de 50% din valoarea Contractului.
5. Preţul contractului şi modalităţi de plată
5.1. Autoritatea Contractantă se obligă să plătească Contractantului preţul convenit pentru îndeplinirea Contractului de prestări servicii.
5.2. Preţul total pentru îndeplinirea Contractului, plătibil Contractantului de către Autoritatea Contractantă, pentru prestarea serviciilor ce fac obiectul contractului este de ..... lei  la care se adaugă ..... lei reprezentând TVA, și include atât serviciile de proiectare definite în prezentul contract conform solicitării de ofertă nr. ..../AP/00.00.2020  și a  caietului de sarcini anexat acesteia –nr. 611/10.02.2020, respectiv cheltuielile privind întocmirea documentațiilor și a activităților privind aprobarea PUZ: depunerea documentațiilor, obținerea avizelor inclusiv Aviz Unic CJ Iași precum și avizarea în Comisia de Urbanism și aporbarea planului urbanistic zonal prin Hotărâre a Consiliului Local al Municipiului Iași.
  Costurile (contravaloarea) taxelor și tarifelor aferente avizelor, acordurilor necesare întocmirii documentației de proiectare PUZ sunt de asemenea incluse în prețul contractului.
Prețul contractului rămâne ferm pe toată durata contractului, conform ofertei și clarificărilor transmise de contractant, înregistrate  la Registratura Universităţii “Alexandru Ioan Cuza” din Iaşi cu nr. ....
6. Durata Contractului

6.1 – Durata prezentului contract este până la data îndeplinirii de către ambele părți a obligațiilor contractuale. 
6.2 – Prestarea serviciilor va începe după data semnării și înregistrării prezentului contract la ultima parte semnatară. Durata de  prestare a serviciilor este  de .......de la data semnării contractului de ambele părți. În acest termen este inclusă și durata până la aprobarea documentației elaborate, prin Hotărâre a Consiliul Local al Municipiului Iași, considerat ca fiind actul final care certifică finalizarea contractului de servicii de proiectare faza PUZ – “Intocmire PUZ pentru extindere camin G4”.
6.3 Prezentul contract va intra in vigoare la data semnarii lui de către ambele părți si este valabil până la data implinirii in totalitate a obligatiilor ambelor părți, inclusiv, fară limitare, până la data semnării fără obiecțiuni a procesului verbal de receptie a serviciilor.

Termenul se calculează în conformitate cu  art. 3 alin 2 din Legea 98/2016.
6.4 - În cazul în care vor apărea întârzieri în derularea contractului, ce nu se datorează Contractantului, durata contractului se poate prelungi prin act adițional până la obținerea Hotărârii Consiliului Local al Municipiului Iași de aprobare a documentației PUZ- pentru extindere camin G4, Municipiul Iași, județul Iași. 
În acest caz, contractantul va notifica Autoritatea Contractantă cu minim 7 zile lucrătoare înainte de expirarea termenului stabilit pentru finalizarea prezentului contract.
7. Documentele Contractului
7.1. Natura şi volumul lucrărilor sunt precizate în anexele la prezentul Contract.
7.2. Documentele prezentului Contract sunt:    
a) Solicitarea de ofertă nr. .. și  caietul de sarcini anexat acesteia –nr. 611/10.02.2020;
b) Oferta și clarificările transmise de Contractant, înregistrate la Registratura Autorității Contractante cu nr. 
c) Dovada constituirii garanţiei de bună execuţie     
d) Contractele  cu subcontractanții  (daca este cazul) 
e) Acte adiționale, pe măsura producerii lor;
 g) Convenție în domeniul securității și sănătății în muncă; 

 h) Convenție privind situațiile de urgență.

8. Obligaţiile principale ale Contractantului
8.1. (1) Contractantul are obligaţia de a presta serviciile prevăzute în Contract cu profesionalismul şi promptitudinea cuvenite angajamentului asumat, in conformitate cu cerințele precizate de Autoritatea Contractantă în  solicitarea de ofertă și în Caietul de sarcini anexat acesteia, precum și cu oferta sa prezentată în cadrul achiziției, în perioada convenită și cu respectarea reglementărilor legale în vigoare.

Contractantul va solicita si va obține în numele și cu acordul Autorității Contractante toate certificatele, avizele, si acordurile și orice alte documente necesare realizării obiectului contractului.

   (2) Contractantul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din Contract ;
8.2. Contractantul este pe deplin responsabil pentru prestarea serviciilor în conformitate cu clauzele prezentului contract. 
Totodată, este răspunzător atât de siguranța tuturor operațiunilor și metodelor de prestare utilizate, cât și de asigurarea capacitătii de personal calificat din domeniu, cu respectarea prevederilor legale și contractuale, precum și cu deplina întelegere a complexității legate de derularea cu succes a execuției lucrărilor, astfel încât să se asigure îndeplinirea obiectivelor Autorității Contractante.
8.3 Contractantul este răspunzător în faţa Autorității Contractante şi în faţa  altor organe de control de realitatea, legalitatea şi corectitudinea documentelor  elaborate.
8.4- Contractantul se obligă să elaboreze documentaţia (piese scrise și piese desenate) în conformitate cu  cerințele  solicitării de ofertă și ale caietului de sarcini anexat acesteia. 
În plus,  la elaborarea documentaţiei şi întocmirea tuturor documentelor, Contractantul are obligaţia de a aplica/respecta toate actele normative şi prescripţiile tehnice în vigoare, aplicabile specificului contractului, inclusiv Regulamentul General de Urbanism și Regulamentul Local referitor la implicarea publicului în elaborarea sau revizuirea Planurilor de Urbanism sau de amenajare  a teritoriului în municipiului Iași aprobat prin HCL nr.51/28.03.2013.

 De asemenea Contractantul va aplica/respecta şi eventualele acte normative şi prescripţii tehnice aplicabile, care intră în vigoare pe parcursul îndeplinirii contractului, după caz.
8.5 –Contractantul va preda documentația PUZ- pentru extindere camin G4, Municipiul Iași, județul Iași la Autoritatea Contractantă și la compartimentul de specialitate din cadrul Primăriei Municipiului Iași pentru  parcurgerea tuturor etapelor necesare în vederea aprobării acesteia prin Hotărârea Consiliului Local al Municipiului Iași. Contractantul se obligă să efectueze toate modificările impuse de obiecțiile formulate la dezbaterea documentației PUZ în Consiliul Local.
8.6.- Serviciile ce fac obiectul prezentului contract, vor fi prestate de contractant in conformitate cu graficul de prestare prezentat in oferta sa. 
Contractantul va trebui să elaboreze și documentațiile avizelor, acordurilor solicitate prin certificatul de urbanism nr. 198/31.01.2020.  Documentaţiile de avizare vor fi susținute/prezentate de contractant la organele competente și va obține în numele Autorității Contractantului, avizele, acordurile la faza de documentație plan urbanistic zonal PUZ. 
8.7. Contractantul va reface pe cheltuiala sa documentele elaborate, găsite necorespunzătoare la avizatori, în termenii stabiliti de acestia. În cazul unei situații similare, în cadrul  recepţiei făcută de Autoritatea Contractantă, Contractantul va reface documentele și le va transmite acesteia conform prevederilor  art.10.3 alin. 3.  
Astfel, contractantul va avea ca sarcină obținerea avizelor necesare conform legii, pentru realizarea Planului Urbanistic Zonal și integrarea în textul documentației a eventualelor observații formulate de instituțiile avizatoare. 
8.8 - Contractantul va prezenta documentațiile conform celor specificate de Autoritatea Contractantă în solicitarea de ofertă și în Caietul de Sarcini anexat acesteia. 
Documentaţia privind serviciile de proiectare Faza PUZ „Intocmire PUZ pentru extindere camin G4”,  cuprinzând piese scrise şi desenate, inclusiv Planul de Regulament PUZ,  se va preda în 5 exemplare pe suport hârtie şi 2 exemplare în format electronic pe suport CD. 
8.9 – Contractantul va informa Autoritatea Contractantă cu privire la stadiul elaborării documentaţiei și la problemele deosebite ce pot să apară, putând solicita consultarea și colaborarea cu specialiştii Autorității Contractante  în clarificarea lor. 
8.10- În ceea ce privește elaborarea Studiului geotehnic și de stabilitate, contractantul are obligația ca la data  execuției forajelor, să solicite prezența reprezentantului Autorității Contractante. În urma acestei etape se va încheia un proces verbal în care va fi menționat numărul de foraje executate precum și modul de poziționare a acestora în amplasamentul vizat.  

8.11. Contractantul este responsabil pentru orice viciu/necorelare/neconcordanță sau omisiune din documentația elaborată potrivit prevederilor prezentului contract și de asemenea va fi responsabil pentru încălcarea, la realizarea proiectelor, a oricărui brevet sau drept de autor.

8.12.Nu se va considera că un accept, aviz, o aprobare a Autorității Contractante, sau o plată, exonerează Contractantul de îndeplinirea obligațiilor asumate prin contractul de servicii.
8.13- Contractantul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris şi prealabil al Autorității Contractante. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine Autorității Contractante.

8.14 - Contractantul se va abţine de la orice declaraţie publică privind derularea contractului fără aprobarea prealabilă a Autorității Contractante  şi de la a se angaja în orice altă activitate care intră în conflict cu obligaţiile sale faţă de Autoritatea Contractantă conform prezentului contract. 

8.15 - Contractantul se obligă să respecte reglementările referitoare la condiţiile de muncă şi protecţia muncii  şi după caz, la standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă şi abolirea muncii minorilor.

8.16- Contractantul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea sa, subordonaţii acestuia şi salariaţii din teritoriu vor respecta şi se vor supune de asemenea aceloraşi legi şi reglementări.


  9.Standarde
9.1 Serviciile prestate de Contractant în baza Contractului vor respecta cerințele Solicitării de Ofertă, a caietului de sarcini anexat acesteia,  precizările din Oferta sa depusă în cadrul achiziției, standardele, normativele şi legislaţia în vigoare.

10.  Obligaţiile principale ale Autorității Contractante
10.1 (1)- Autoritatea Contractantă are obligaţia de a efectua plata către Contractant în termen de  30 de zile de la primirea facturii emisă de acesta. 

Factura va fi emisă și transmisă de contractant, Autorității Contractante, după primirea Hotărârii Consiliului Local al Municipiului Iași de aprobare a documentației, HCL –fiind actul care certifică finalizarea prezentului contract de prestări  servicii.  Plata se va face în baza facturii fiscale și a  procesului verbal de recepție a serviciilor de proiectare  faza PUZ  Extindere camin G4, Municipiul Iași, județul Iași.
10.1 (2) - Pentru îndeplinirea acestui contract nu se acorda avans Contractantului.

10.1 (3) - Costurile (contravaloarea) taxelor pentru obținerea certificatelor/ avizelor/ acordurilor/ altor documente necesare întocmirii documentațiilor PUZ se suporta de Contractant.


 10.2- Plata serviciilor prestate de contractant se va face de către Autoritatea Contractantă în lei în contul acestuia: cont nr.  ............... deschis la Trezoreria Iași.
 10.3 – Autoritatea Contractantă are obligaţia:

- să pună la dispoziţia Contractantului orice facilităţi şi/sau informaţii pe care acesta le cere în oferta sa şi pe care acesta le consideră necesare îndeplinirii contractului;

-să desemneze un reprezentant al său care să asigure legătura cu Contractantul;

-să verifice conformitatea serviciului cu prevederile din contract şi să ceară Contractantului, ca în termen de 5 zile lucrătoare de la primirea documentaţiei să facă completarea eventualelor lipsuri.

-să acorde Contractantului sprijinul necesar cu privire la obţinerea de informaţii de la alte entităţi sau cu privire la orice alte elemente necesare în vederea prestării serviciilor.

-ca la predarea efectivă a documentaţiei, să verifice cu Contractantul exactitatea serviciilor prevăzute în contract, consemnând constatarea într-un  proces  verbal de predare-primire, care va cuprinde şi  un borderou cu piese scrise şi desenate, numărul lor şi alte date şi elemente necesare. 

10.5.-În condiţiile în care, în urma verificarii documentaţiei contractate, se constată necesitatea refacerii acesteia, din culpa Contractantului, documentatia se va reface pe cheltuiala acestuia. 

10.6.-Achizitorul are obligația de a pune la dispoziție Contractantului întreaga documentație necesară pentru prestarea serviciilor contractate.
11.Caracterul de document public 
11.1 Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.    

12.Drepturi de proprietate intelectuală
12.1 Contractantul prin semnarea contractului cesionează Autorității Contractante, cu privire la documentația de proiectare faza PUZ-  extindere camin G4, Municipiul Iași, județul Iași, în mod exclusiv toate drepturile patrimoniale inclusiv dar fără a se limita la orice si oricare  cu privire la totalitatea rapoartelor şi documentelor, inclusiv hărți, diagrame, desene, specificații, planuri, statistici, calcule, baze de date, software şi înregistrări suport sau orice materiale achiziționate, compilate sau pregătite de către Contractant în executarea acestui contract, acestea devenind proprietatea Autorității Contractante. Contractantul se obligă să livreze aceste documente, în original, Autorității Contractante şi să nu le utilizeze pentru alte scopuri decât cele prevăzute în acest contract, cu excepția cazului în care Autoritatea Contractantă îl autorizează în scris în acest sens.

 12.2. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obținute în executarea sau ca urmare a executării acestui contract, cu excepția cazurilor în care astfel de drepturi sunt preexistente contractului, vor fi proprietatea Autorității Contractante, care le poate utiliza, publica sau transfera după cum consideră necesar, fără nici un fel de limitare geografică sau de altă natură. 

12.3. Contractantul va trata toate documentele şi informațiile primite în legătură cu contractul ca având caracter confidențial şi – cu excepția cazurilor în care acest lucru este necesar pentru buna derulare a contractului şi atingerea obiectivelor acestuia - nu va publica sau dezvălui orice aspecte ale prezentului contract şi nu va divulga orice informație obținută de la achizitor fără acordul prealabil, în scris, al acestuia. De asemenea, nu va utiliza aceste informații şi nu va face referiri la acestea în prestarea unor servicii pentru alții. În cazul în care există divergențe de opinie între Contractant şi Autoritatea Contractantă cu privire la necesitatea publicării/dezvăluirii anumitor informații în scopul derulării contractului, decizia Autorității Contractante în aceste situații este finală şi neapelabilă.

 12.4. Contractantul, personalul, sub-contractorii sau agenții acestuia se obligă să mențină secretul profesional pe întreaga durată a acestui contract şi după încetarea acestuia. În acest sens, afară de cazul în care achizitorul consimte în scris la aceasta, atât Contractantul, cât şi personalul, sub-contractorii sau agenții acestuia nu vor comunica oricărei terțe părți nici o informație confidențială obținută sau descoperită pe durata contractului şi nu vor face publice nici o informație sau recomandare formulată în executarea contractului sau ca rezultat al prestării serviciilor. De asemenea, Contractantul se obligă să nu utilizeze informațiile furnizate lui sau obținute pe parcursul derulării contractului şi/sau rezultatele studiilor, testelor şi cercetărilor desfășurate pe parcursul şi în scopul executării acestui contract într-un mod care aduce sau este de natură a cauza prejudicii Autorității Contractante. 
12.5.  Contractantul are obligaţia de a despăgubi Autoritatea Contractantă împotriva oricăror:


a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, programe, mărci înregistrate etc.),  în legătură cu prestarea serviciilor; şi


b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea documentaţiei emise de către Autoritatea Contractantă.
13.  Sancţiuni pentru neîndeplinirea culpabilă a obligaţiilor
13.1. - Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de  5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fără intervenţia instanţei de judecată şi de a pretinde plata de daune-interese.

13.2. -i) În cazul în care, din vina sa exclusivă, Contractantul nu reuşeşte să îşi îndeplinească obligaţiile asumate prin contract, atunci Autoritatea Contractantă are dreptul de a deduce din preţul contractului, ca penalităţi, o sumă în cuantum de 0,06% din valoarea în LEI a contractului, calculată pro-rata temporis pentru fiecare zi de întârziere până la îndeplinirea tuturor obligațiilor contractuale, fără ca valoarea totală a penalităților să poată depăși suma asupra căreia au fost calculate

  -ii) În cazul în care Autoritatea Contractantă, din culpa sa, nu onorează facturile în termenul stabilit prin clauza 10.1, Contractantul are dreptul de a percepe, ca penalitãţi, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligaţiilor, fără ca valoarea totală a penalităților să poată depăși suma asupra căreia au fost calculate 

13.3. Autoritatea Contractantă îşi rezervă dreptul de a denunţa unilateral contractul de servicii, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

13.4. În cazul prevăzut la clauza 13.3. Contractantul are dreptul de a pretinde plata corespunzătoare numai pentru partea din contract îndeplinită până la data rezilierii contractului.

13.5. Autoritatea Contractantă îşi rezervă dreptul de a renunţa la contract, printr-o notificare scrisă adresată Contractantului fără nici o compensaţie, dacă acesta din urmă se desfiinţeazã sau sunt iniţiate procedurii de reorganizare judiciară şi de faliment a acestuia, cu condiţia ca această anulare să nu prejudicieze sau să afecteze dreptul la acţiune sau despăgubire pentru Contractant. În acest caz, Contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
14.Garanţia de bună execuţie a contractului de servicii 
14.1. - (1) Contractantul are obligatia de a constitui Garantia de buna executie a contractului in perioada convenita in contract, nu mai târziu de 5 (cinci) zile lucrătoare de la semnarea contractului de ambele părți,  si de a transmite autoritatii contractante dovada constituirii garantiei de buna executie cel mai tarziu in ziua urmatoare constituirii acesteia. Perioada de valabilitate a garanției trebuie să acopere  perioada de valabilitate a  contractului.

(2) În cazul neconstituirii garanţiei de bună execuţie de către Contractant, în termenul stabilit prin contract,  Autoritatea contractantă:

- poate rezilia contractul  fără nici o formalitate prealabilă şi fără intervenţia instanţei de judecată, aceasta  având dreptul de a pretinde plata de daune-interese.

14.2. - Cuantumul garanției de bună execuție a contractului reprezintă 5 % din pretul acestuia fără TVA, în valoare de 4600.00  lei și se constituie conform art. 40 alin. (1)  din Normele Metodologice aprobate prin H.G.395 din 2 iunie 2016,  prin:


a) virament bancar în contul RO02TREZ4065005XXX000411, Trezoreria Iaşi (CF:4701126);


b)un instrument de garantare constituit irevocabil în favoarea Universităţii ”Alexandru Ioan Cuza” din Iaşi, emis de o instituţie de credit din România sau din alt stat sau de o societate de asigurări, în condiţiile legii, şi devine anexă la contract, 


c)depunerea la casieria autorităţii contractante a sumei solicitate in numerar (program de lucru cu publicul: luni-vineri: 1300 – 1500);

 14.3. - Autoritatea contractanta are dreptul de a emite pretentii asupra garantiei de buna executie, oricând pe parcursul valabilității contractului, in limita prejudiciului creat, daca Contractantul nu isi indeplineste din culpa sa obligatiile asumate prin prezentul contract. Anterior emiterii unei pretentii asupra garantiei de buna executie Autoritatea contractanta are obligatia de a notifica acest lucru Contractantului, precizand totodata obligatiile care nu au fost respectate.  

14.4. -Autoritatea contractanta are obligaţia de a elibera/restitui Garanţia de bună execuţie în termen de 14 zile de la data finalizării de către contractant a  tuturor obligaţiilor prevăzute în prezentul contract,  dacă nu a ridicat până la acea dată pretenţii asupra ei.

 14.5 –Autoritatea contractanta are dreptul de a utiliza garantia de buna executie oricand pe durata contractului, cu titlu de penalitate/despagubire, in cazul in care Contractantul  nu isi indeplineste oricare dintre obligatiile asumate prin contract. In aceasta situatie, Autoritatea contractanta se angajeaza sa notifice încălcarea obligației cu cel puțin 5 zile  înainte de data utilizării garanţiei de bună execuţie.

  14.6 În situaţia executării garanţiei de bună execuţie, parţial sau total, Contractantul are obligaţia de a reîntregi garanţia în termen de 5 zile lucrătoare de la data primirii notificării din partea Autorității Contractante. În cazul în care  garanția de bună execuție nu este reîntregită (valoric)  în termenul stabilit, atunci Autoritatea contractanta are dreptul să aplice prevederile art. 13.2 lit.i),  până la data îndeplinirii acestei obligații de către contractant.
   14.7 In situatia in care partile convin prelungirea termenului de prestare a serviciilor contractate, pentru orice motiv (iclusiv forta majora), Contractantul are obligatia de a prelungi valabilitatea garantiei de buna executie, in maxim 5 zile de la data intrarii in vigoare a actului aditional. Garantia de buna executie ce se va prelungi va fi valabila de la data expirarii perioadei initiale pe durata de prelungire a termenului de executie până la semnarea procesului verbal de receptie finala(dupa expirarea perioadei de garantie a lucrarilor executate).

În cazul în care valabilitatea garanției de bună execuție nu este prelungită în termenul stabilit , atunci autoritatea contractantă are dreptul să aplice prevederile art. 13.2 lit.i),  până la data îndeplinirii -acestei obligații  de către contractant.
14.8) In cazul in care pe parcursul executării contractului de achiziție publica părțile convin suplimentarea prin act adițional a valorii contractului, contractantul are obligația de a completa garanția de buna execuție in corelatie cu noua valoare a contractului de achiziție publica în termen de 5 zile lucrătoare de la data semnării de către ambele părți a unui act adițional .

În cazul nesuplimentării valorii garanţiei de bună execuţie de către Contractant, în termenul stabilit prin contract,  Autoritatea contractantă are dreptul să aplice prevederile art. 13.2 lit.i),    până la data îndeplinirii acestei obligații de către contractant.




15. Conflictul de interese

15.1 Contractantul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. 

15.2 Autoritatea Contractantă își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Contractantul are obligația de a se asigura că personalul său nu se află într-o situație care ar putea genera conflict de interese. 


16. Despăgubiri 

16.1. Contractantul se obligă să plătească daune-interese, cheltuieli, taxe şi cheltuieli de orice natură, aferente prestaţiei, în situaţia neexecutării sau executării necorespunzătoare a obligaţiilor din prezentul contract, cu excepţia situaţiei în care o astfel de încălcare rezultă din respectarea caietului de sarcini întocmit de către Autoritatea Contractantă sau a ordinelor decise de Autoritatea Contractantă. 
17. Recepţie şi verificări
17.1. Autoritatea Contractantă are dreptul de a verifica modul de prestare a Serviciilor precum şi documentele furnizate de către contractant pentru a stabili conformitatea lor cu cerințele Solicitării de Ofertă, a Caietului de sarcini anexat acesteia, a ofertei depuse în cadrul achiziției  si cu legislatia in vigoare.
17.1.-(1)La finalizarea prestării serviciilor Contractantul are obligaţia de a notifica, în scris, Autorității Contractante că sunt îndeplinite condiţiile de recepţie, solicitând acestuia convocarea comisiei de recepţie.

Contractantul   garantează   că   la   data   recepţiei   prestarea   serviciilor   este   executată   în   conformitate   cu standardele   şi   prescripţiile   tehnice,    și că serviciile prestate corespund reglementărilor tehnice în vigoare.
(2)Pe baza documentelor predate de Contractant, Autoritatea Contractantă va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate Contractantului, stabilindu-se şi termenele pentru remediere  şi finalizare. După constatarea remedierii tuturor lipsurilor şi deficienţelor, la o nouă solicitare a Contractantului, Autoritatea Contractantă va convoca comisia de recepţie.
17.2.- În cazul în care Contractantul nu  rezolva reclamaţiile, (notificând în scris acest lucru) conform celor convenite, contractul se reziliaza de drept fara interventia  instantei, Contractantul fiind obligat la plata de daune interese . 

17.3.-  Comisia de recepţie are obligaţia de a constata stadiul îndeplinirii contractului prin corelarea prevederilor   acestuia   cu   caietul de sarcini şi   cu   reglementările   în   vigoare.   În   funcţie   de constatările făcute, Autoritatea Contractantă are dreptul de a aproba sau de a respinge recepţia.

17.4.- Receptia documentatiei se va face la predarea efectivă a acesteia, părțile încheind un proces verbal de predare-primire, care va cuprinde şi un borderou cu piese scrise şi desenate, numărul lor şi alte date şi elemente necesare. În cazul în care în cadrul procedurii de recepţie se fac observaţii, Contractantul va proceda la refacerea, completarea documentaţiei în conformitate cu solicitările Autorității Contractante fără a modifica oferta financiară in termenul stabilit de comun acord. 
Receptia serviciilor ce fac obiectul prezentului contract se consideră ca fiind completă/încheiată la data primirii de către Autoritatea Contractantă a Hotărârii Consiliului Local al Municipiului Iași de aprobare a documentației de proiectare faza PUZ Intocmire PUZ pentru extindere camin G4. 
18.Începere, finalizare, întârzieri, sistare
18.1. (1) Contractantul are obligaţia de a începe prestarea serviciilor conform art. 6.2 din contract.
Contractantul are obligația de a începe prestarea serviciilor după semnarea și înregistrărea prezentului contract la ultima parte semnatară.


În cazul în care contractantul suferă întârzieri datorate autorităților competente în domeniu care emit avize/acorduri așa cum au fost solicitate prin 
certificatul de 
urbanism, părțile vor stabili de comun acord prelungirea perioadei de prestare a serviciului, fără vreo obligație suplimentară de orice natură din partea Autorității Contractante.
18.1. (2) În cazul în care Contractantul suferă întârzieri şi/sau suportă costuri suplimentare, datorate în exclusivitate Autorității Contractante, părţile vor stabili de comun acord :

           a) prelungirea perioadei de prestare a Serviciilor ; şi

           b) totalul cheltuielilor aferente, dacă este cazul, care se vor adauga la preţul Contractului.

18.2 (1) Serviciile prestate în baza Contractului sau, dacă este cazul, oricare fază a acestora prevazută a fi terminată într-un termen stabilit, trebuie finalizate în termenul convenit de părţi, conform art. 6.2 din prezentul Contract.

18.2 (2) In cazul in care :

          a) există motive de întârziere ce nu se datorează Contractantului; sau

          b) alte circumstanţe neobişnuite, susceptibile de a surveni altfel decât prin încalcarea Contractului de către Contractant,
 îndreptatesc Contractantul să solicite prelungirea perioadei de prestare a serviciilor sau a oricărei faze a acestora, parţile vor revizui, de comun acord, perioada de prestare şi vor semna un act adiţional.

18.3. Cu excepţia prevederilor de la art. art. 23, o întarziere în îndeplinirea Contractului dă dreptul Autorității Contractante de a solicita penalităţi Contractantului potrivit prevederilor art.13. 


19. Ajustarea preţului Contractului
19.1. Pentru serviciile prestate plaţile datorate de Autoritatea Contractantă, Contractantului sunt cele declarate în propunerea financiară, anexă la contract.

19.2. Actualizarea (ajustarea) pretului contractului se va face doar în condițiile îndeplinirii prevederilor din Instrucțiunile nr. 2/21.12.2018 și  nr. 1/11.04.2019 ale președintelui ANAP privind ajustarea prețului contractului de achiziție publică, și se va   iniția ca urmare a  unei solicitări a contractantului care va avea obligația de a justifica temeinic solicitarea sa.

20. Amendamente

20.1. Parţile contractante au dreptul, pe durata îndeplinirii contractului, de a modifica de comun acord 
clauzele prezentului contract prin act adiţional în condițiile art. 221 din Legea 98/2016.

20.2. Orice modificare a clauzelor contractuale, ce au ca obiect modul de derulare a contractului, nu poate avea loc decât în cursul perioadei de valabilitate a contractului.



21. Subcontractanţi
21.1. Contractantul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

21.2. (1) Contractantul  are obligaţia de a prezenta odată cu semnarea contractului, sau atunci când introduce noi subcontractanţi, toate contractele încheiate cu subcontractanţii desemnaţi.
21.2. (2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.3. (1) Contractantul este pe deplin răspunzător faţă de Autoritatea Contractantă de modul în care îndeplineşte contractul, inclusiv pentru partea/părţile din contract pe care le subcontractează.

21.3.(2) Subcontractantul este pe deplin răspunzător faţă de Contractant de modul în care îşi îndeplineşte partea sa din contract.

21.3.(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

21.4.  Contractantul poate schimba oricare subcontractant numai dăcă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată Autorității Contractante.
22. Încetarea contractului
22.1. Prezentul contract încetează în următoarele cazuri:


a) părţile convin de comun acord încetarea contractului;


b) expirarea duratei contractului;


c) prin reziliere, în condiţiile prezentului contract ;


d) în cazul procedurilor de insolvență, a retragerii autorizaţiei de funcţionare a unuia din contractanţi;


e) prin denunţare unilaterală în condiţiile prevăzute la art. 223(1) din legea 98/2016, și a clauzelor din prezentul contract;


f) prin imposibilitate de executare, în condiţiile art.23.
23.Forţa majoră
23.1.  Forţa majoră este constatată de o autoritate competentă.
23.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
23.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
23.4.  Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
23.5. Dacă forţa majoră acţionează sau se estimează că va acţiona o perioada mai mare de, 10 zile fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
 24.  Soluţionarea litigiilor
24.1. Autoritatea Contractantă şi Contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei, în cadrul sau în legătură cu îndeplinirea Contractului.

    24.2. Procesele şi cererile privind acordarea despăgubirilor pentru repararea prejudiciilor cauzate în cadrul    

  achiziției, precum şi cele privind executarea, nulitatea, anularea, rezoluţiunea, rezilierea sau denunţarea  

  unilaterală a contractului de achiziţie publică se soluţionează de către instanța competenta, conform 
  prevederilor legale.
25.Limba care guvernează Contractul
25.1. Limba care guvernează Contractul este limba română.
26. Prelucrarea datelor cu caracter personal

 26.1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

26.2. Colectarea,  prelucrarea și stocarea/arhivarea  datelor cu caracter personal se vor realiza în conformitate   cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.
25.1 Datele cu caracter personal, așa cum sunt clasificate în Regulamentul (UE) 679 / 2016,vor fi prelucrate  
   în acord cu legislația menționată pe toată perioada contractuală, inclusiv pe perioada de verificare și     urmărire a obiectivelor contractuale, în scopul și temeiul legal pentru care s-a perfectat prezentul contract.
25.3  Părțile contractante vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

       Părțile contractante vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
27. Nulități
27.1. Dacă o clauză a acestui contract va fi declarată nulă, celelalte prevederi ale contractului nu vor fi afectate de aceasta nulitate. Părţile convin ca orice clauză declarată nulă să fie inlocuită printr-o altă clauză care să corespundă cât mai cu puţinta cu spiritul contractului. În cazul în care, ca urmare a demersurilor făcute de parţi, clauza declarată nulă nu poate fi inlocuită cu una care să corespundă cât mai puţin cu spiritul contractului şi această clauză este de esenţa contractului, contractul se va rezilia de plin drept.
 28.Comunicări

28.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris.

28.1. (2) Orice document scris trebuie înregistrat atât în momentul transmiterii, cât şi în momentul primirii.

28.2. Comunicările dintre părţi se pot face şi prin e-mail, fax, cu condiţia confirmării în scris a primirii comunicării.
29.Legea aplicabilă Contractului

29.1. Contractul va fi interpretat conform legilor din România.
Prezentul contract a fost încheiat astăzi.............................. în 2 (două) exemplare de valoare juridică egală, din care 1(un) exemplar pentru Autoritatea Contractantă şi 1 (un) exemplar pentru Contractant.  

